jkorsvik/nowiki_second_scrape_merged huggingface dataset:
Šárka Strachová

Šárka Strachová (tsjekkisk uttale: [ˈʃaːrka ˈzaːɦropskaː] lytt ; tidligere Záhrobská, født 11. februar 1985 i Benecko) er en tsjekkisk tidligere alpinist. Hun giftet seg og skiftet etternavn i 2013.


== Karriere ==
Strachová debuterte i internasjonale konkurranser allerede som 15-åring, og skapte overskrifter under VM 2001, da hun på sin 16-årsdag kom på 21.-plass i storslalåm, selv om hun aldri tidligere hadde deltatt i noe verdenscuprenn.
I verdenscupdebuten i 2002 kom hun på femteplass. Under VM 2003 kom hun på 9.-plass i storslalåm. Året etter tok hun to bronsemedaljer i junior-VM (slalåm og storslalåm). I VM 2005 i Santa Caterina tok hun bronsemedalje i slalåm, bare slått av Janica Kostelić og Tanja Poutiainen. I junior-VM i alpint 2005 tok hun gull i slalåm.
27. februar 2005 vant hun sin første seier i verdenscupen, da hun gikk til topps i slalåm i San Sicario. 16. februar 2007 ble hun verdensmester i slalåm i Åre. I VM 2009 i  Val-d’Isère tok hun sølv i slalåm.
Hun tok OL-bronse i slalåm i Vancouver 2010. I VM 2015 i Beaver Creek tok hun også bronse.


== VM-medaljer ==
VM 2009 Val-d`Isere – sølv i slalåm
VM 2007 Åre – gull i slalåm
VM 2005 Santa Caterina – bronse i slalåm


== Pallplasseringer i verdenscupen ==


== Referanser ==


== Eksterne lenker ==
Offisielt nettsted 
(en) Šárka Strachová – kategori av bilder, video eller lyd på Commons 
(en) Šárka Záhrobská – Olympedia 
(en) Šárka Záhrobská – Sports-Reference (OL-resultater – arkivert) 
(cz) Šárka Záhrobská – Tsjekkias olympiske komité 
(en) Šárka Záhrobská – FIS (alpint) 
(en) Šárka Záhrobská – ski-db.com
Brabus

Brabus er et tysk tuningfirma for Mercedes-Benz, Smart og Maybach. De har hovedkvater i Bottrop utenfor Düsseldorf. Firmaet ble grunnlagt av Bodo Buschmann i 1977. Blant de mest kjente modellene er Brabus CLS V12 S, også kalt «Rocket» med en 6,3 l V12 på 730 hk og 1320 NM, men den er sperret på 1100 NM. Den har en toppfart på 366 km\t. Den har en pris på 348 000 euro.
E V12 Barbus (Mercedes w210) kom i 1996 og hadde en 7,3 l v12 med 48 ventiler og 582 hk og 772 NM. E V12 Brabus (Mercedes w211) har en 6,3 l V12 på 640 hk og 1026 Nm. Den har en toppfart på 350,2 km\t.
De har også mange andre modeller.


== Eksterne lenker ==
Offisielt nettsted 
(en) Brabus – kategori av bilder, video eller lyd på Commons
Prajñāpāramitā for bodhisattvaen Nāgaśri

Prajñāpāramitā for bodhisattvaen Nāgaśri (rekonstruert sanskrit-tittel: nāgaśrīpāripṛcchāsūtra) er en av de forkortede utgaver av den store Prajñāpāramitā Sūtra
Teksten ble oversatt to ganger til kinesisk:

En oversettelse av Xiáng Gōng (翔公) fra det nordlige Wèi (元魏, 386-534) med tittelen Fóshuō rú shŏu púsà wú shàng qīng jìng fēn Jīng (佛説濡首菩薩無上清淨分衞經)
En oversettelse av Xuán Zăng mellom 16. februar 660 og 25. november 663 under tittelen Bāhuì dì bāhuì nă qié shì lì fēn xù (八會第八會那伽室利分序), som tekst nr 8 i hans Prajñāpāramitā-bibliotek.


== Se også ==
Prajñāpāramitā
Mahâyâna


== Referanser ==
Sakefall

Sakefall er utbytte av bøter som ilegges for rettstridige handlinger.
Slike tilfalt tidligere delvis private eller kommunene, men etter nyere norsk straffelov tilfaller alle bøter statskassen.


== Eksterne lenker ==
«Sagefald», i Illustreret norsk konversationsleksikon, bind VI, Kristiania: Aschehoug, 1913, sp. 369.
Kate Pace

Kate Pace (født 13. februar 1969 i North Bay i Ontario) er en canadisk tidligere alpinist.
Pace ble verdensmester i utfor 1993 i Morioka og i VM 1996 var hun ett hundredels sekund fra en bronsemedalje.  Hun vant seks verdenscupmedaljer i utfor i løpet av sin skikarriere og hun deltok i to olympiske leker. Under OL på Lillehammer kom hun på femteplass i utfor og 11.-plass i super-G.


== VM-medaljer ==
1993 i Morioka – Gull i utfor


=== Verdenscupseire ===


== Referanser ==


== Eksterne lenker ==
(en) Kate Pace – Olympedia 
(en) Kate Pace – Sports-Reference (OL-resultater – arkivert) 
(en) Kate Pace – Canadian Olympic Committee 
(en) Kate Pace – FIS (alpint) 
(en) Kate Pace – ski-db.com
Sakførerpartiet

Sakførerpartiet kaltes av og til i den konservative pressen i Norge på 1850- og 1860-tallet den liberale gruppen av reformvenner som forente seg med de opposisjonelle gruppene av bondepartiet  (på stortinget 1868–69), og under Johan Sverdrups ledelse tok føringen i det nye, store venstrepartiet.


== Eksterne lenker ==
«Sagførerpartiet», i Illustreret norsk konversationsleksikon, bind VI, Kristiania: Aschehoug, 1913, sp. 371.
Grensekonvensjonen av 1826

Grensekonvensjonen av 1826 mellom Norge og Russland ble undertegnet 14. mai 1826 og regulerte for andre gang grensen mellom de to land. Avtalen av 1826 var altså ikke den første av sitt slag. Nøyaktig 500 år tidligere ble den såkalte Novgorod-traktaten av 1326 inngått mellom den russiske og norske konge og dette var en grense- og fredstraktat som trakk grensen ved Lyngstuva ytterst på Lyngenhalvøya.Skoltesameområdene Petsjenga, Pasvik og Neiden ble fra begynnelsen av 1600-tallet til først på 1800-tallet betraktet som et felles norsk-russisk skattland, det såkalte fellesdistriktet. Frem til 1813 skattet skoltene både til Russland og til Danmark-Norge, men de sto under russisk verdslig og kirkelig jurisdiksjon. I perioden mellom 1814 og 1826 krevde heller ikke Sverige-Norge skatt av skoltene.

Det var et dansk-norsk krav fram til slutten av 1700-tallet om en grense som la hele fellesdistriktet under Norge. Hvert år fra 1602 til et stykke ut på 1800-tallet dro fogden i Finnmark fra Vardøhus til Malmis (Kola by) for å legge frem den dansk-norske kongens territorielle krav overfor russerne. Russland mente å ha sterkere krav til fellesdistriktet, fordi de russiske samer (skoltene) var russiske borgere og de var i tillegg underlagt russisk jurisdiksjon. I tillegg hadde skoltene også tidligere mottatt privilegier av den russiske tsar og ikke minst hadde skoltenes viktigste handelsvei alltid gått østover.
Da fogden i Finnmark unnlot å gjøre sine krav gjeldende i 1816, 1819 og 1822, tok de russiske myndigheter det for gitt at nordmennene hadde gitt avkall på fellesdistriktene. De klaget på at nordmenn hadde krenket skoltesamene og at soldatene fra Vardøhus hadde skutt rein som tilhørte samene. Konfliktene i 1820-årene bevirket at grensedistriktene ble besluttet delt. Etter oppdrag fra sine lands regjeringer laget to offiserer – oberst Spørck på norsk side, og oberstløytnant Valerian Galjamin på russisk – et grensekart sommeren 1825. Kartet var et kompromiss mellom norske og russiske krav og dannet utgangspunktet for grensekonvensjonen mellom Norge og Russland. Konvensjonen ble undertegnet i St. Petersburg den 14. mai 1826 (2. mai etter russisk tidsregning) av kongen av Sverige og Norge Karl XIV Johan og den russiske tsar Nikolai I.
Sommeren 1826 ble det foretatt grenseoppgang og grensemerking. Grensegaten over land ble hugget 6 alen eller 5 arsjiner bred (ca. 4m). Djupålsprinsippet ble lagt til grunn for grensetrekningen både i Pasvikelven og Grense Jakobselv.
I 1920 ble Petsamo-området på russisk side overdratt til Finland og Norge hadde ikke lenger grense mot Russland (Sovjetunionen). I våpenstilstandsavtalen av 19. september 1944 etter den finske fortsettelseskrigen måtte Finland gi tilbake Petsamo-området til Sovjetunionen, og den gamle grensen fra 1826 dannet igjen grensen mellom Norge og Russland.


== Se også ==
Grensekommissariatet for den norsk-russiske grense


== Eksterne lenker ==
History maps
Dainippon Zokuzōkyō

Dainippon Zokuzōkyō (大日本續藏經), «Samling av Buddhistiske tekster i Japan» (1912–1922) ofte forkortet Zokuzokyō eller 卍, består av 150 bind og inneholder 1684 tekster. Denne artikkelen fokuserer på tekster i bind 51–150 som ikke er tilstede i tekstsamlingen Taishō Shinshū Daizokyō.
For innholdet i de 50 første bindene, se artikkelen Dainippon Zokuzōkyō, bind 1–50.


== Se også ==
Den kinesiske buddhistiske kanon
Mahâyâna
Bergtunveien

Bergtunveien finnes flere steder:

Bergtunveien (Oslo)
Bergtunveien (Nesodden) – Nesoddtangen
Bergtunveien (Sande)
Bergtunvegen (Trondheim)
Bergtunvegen (Molde)
Bergtunvegen (Nore og Uvdal) – Rødberg
Bergtunvegen (Strand) – Tau
Bergtunvegen (Karmøy) – Stol
Clube Atlético Mineiro

Clube Atlético Mineiro, oftest omtalt som Atlético Mineiro, er en fotballklubb fra byen Belo Horizonte i delstaten Minas Gerais, Brasil. Klubben ble stiftet 25. mars 1908, og er en av Brasils mest tradisjonsrike fotballklubber. De spiller i svart- og hvitstripede trøyer, svart shorts og svarte strømper. Klubbens kallenavn Galo, kommer av maskoten som er en hane. Atlético Mineiro var den første klubben som vant en offisiell Série A tittel i 1971. Dette er imidlertid foreløpig eneste gang de har vunnet denne turneringen. De innehar imidlertid rekorden i antall Minas Gerais delstatsmesterskap, med 42 titler.
Klubben rykket ned til Série B for første gang etter opprettelsen av det nye ligasystemet i 2005. Med førsteplass i divisjonen i 2006, er de imidlertid tilbake i Série A igjen foran 2007-sesongen. Klubbens erkerival er Cruzeiro, som kommer fra samme by.
Av berømte spillere som tidligere har spilt for klubben kan nevnes Gilberto Silva, Reinaldo, Juliano Belletti, Guilherme og Ronaldinho.


== Spillerstall ==
15. april 2021


=== Utlånte spillere ===


== Referanser ==


== Eksterne lenker ==
(pt) Offisielt nettsted 
(en) Clube Atlético Mineiro – kategori av bilder, video eller lyd på Commons
Christin Cooper

Christin Elizabeth Cooper (født 8. oktober 1959) er en tidligere amerikansk alpinist fra Ketchum i Idaho.
Coopers beste sesong var i 1982, da hun endte på tredjeplass sammenlagt i verdenscupen sammenlagt. Under verdensmesterskapet samme år tok hun tre medaljer (sølv i slalåm og storslalåm, bronse i kombinasjonen).
Under OL 1984 i Sarajevo vant hun sølv i storslalåm, og sikret dermed amerikansk dobbeltseier (gullmedaljen gikk til Debbie Armstrong). Da Christin Cooper la opp etter denne sesongen, 24 år gammel, hadde hun vunnet sju verdenscuprenn og stått på seierspallen 26 ganger.


== Verdenscupseire ==


== Referanser ==


== Eksterne lenker ==
(de) Christin Cooper – Munzinger Sportsarchiv 
(en) Christin Cooper – Olympedia 
(en) Christin Cooper – Sports-Reference (OL-resultater – arkivert) 
(en) Christin Cooper – FIS (alpint) 
(en) Christin Cooper – ski-db.com
Extremadura

Extremadura er en autonom region vest i Spania. Den består av to provinser, Cáceres i nord og Badajoz i sør. Hovedstaden er Mérida, som ligger i Badajoz. Badajoz og Cáceres er henholdsvis Spanias største og nest-største provins.
I nord grenser Extremadura til Castilla y León, i øst til Castilla-La Mancha, i sør til Andalucía og i vest til Portugal.
Andre viktige byer i Extremadura er: Trujillo, Guadalupe, Plasencia, Alburquerque, Olivenza, Jerez de los Caballeros og Zafra.


== Se også ==
Liste over presidentene for Extremaduras regjering


== Eksterne lenker ==
Offisielt nettsted 
(en) Extremadura – kategori av bilder, video eller lyd på Commons 
(en) Extremadura – galleri av bilder, video eller lyd på Commons
Fylkesvei 2792

Fylkesvei 2792  går mellom Mykstu bru og Stærnes i Rollag.
Frem til 2019 hadde veien betegnelsen fylkesvei 107.


== Kommuner og knutepunkter ==

 RollagØstsida 

Rollagsvegen 


== Referanser ==


== Eksterne lenker ==
(no) Statens vegvesen – trafikkmeldinger Fv2792
(no) Statens vegvesen – trafikkmeldingerVegvesenets vegkart
Fylkesvei 2794

Fylkesvei 2794  går mellom Veggli og Lien i Rollag.
Frem til 2019 hadde veien betegnelsen fylkesvei 108.


== Kommuner og knutepunkter ==

 RollagLigrendvegen 


== Referanser ==


== Eksterne lenker ==
(no) Statens vegvesen – trafikkmeldinger Fv2794
(no) Statens vegvesen – trafikkmeldingerVegvesenets vegkart
Fylkesvei 2798

Fylkesvei 2798  går mellom Gvåle og Åsly i Nore og Uvdal.
Frem til 2019 hadde veien betegnelsen fylkesvei 116.


== Kommuner og knutepunkter ==

 Nore og UvdalFjordvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2798
(no) Statens vegvesen – trafikkmeldinger
Sandwell

Sandwell er et administrativt distrikt med status som metropolitan borough i West Midlands i England. Administrasjonssenteret er Oldbury, mens den største byen er West Bromwich. Årsaken til at en mindre by ble valgt som administrasjonssenter er gammel rivalisering mellom West Bromwich og Smethwich. 
Distriktet ble opprettet 1. april 1974 ved sammenslåing av Warley i Worcestershire samt West Bromwich og Rowley Regis i Staffordshire. I 1986 ble grevskapsrådet i West Midlands oppløst, og alle distrikter i grevskapet fikk status som metropolitan boroughs. Det grenser mot City of Birmingham i øst, Dudley i sør, Walsall i nord og City of Wolverhampton i nordvest. Distriktet dekker et areal på 85,57 km² og hadde 308 063 innbyggere i 2011.Det har navn etter Sandwell Priory, et kloster som man finner ruinene av i Sandwell Valley. Det har vært diskusjoner om å endre navnet fordi mange utenfor West Midlands ikke har noe fast holdepunkt om hvor det ligger, men en undersøkelse blant innbyggerne i juni 2002 viste at 65 % ville beholde navnet Sandwell.Sandwell College ble opprettet i 1986 ved en sammenslåing av Warley College og West Bromwich College. 


== Steder i distriktet ==
Bearwood, Blackheath, Brandhall
Cradley Heath
Dudley Port
Charlemont and Grove Vale, Guns Village
Hamstead, Hill Top, Horseley Heath
Langley Green
Oakham, Ocker Hill, Oldbury, Old Hill
Princes End
Rowley Regis
Sandwell, Smethwick, Summer Hill
Tipton, Tividale
Warley, Wednesbury, West Bromwich
Yew Tree


== Referanser ==


== Eksterne lenker ==
(en) Offisielt nettsted 
(en) Metropolitan Borough of Sandwell – kategori av bilder, video eller lyd på Commons
Fylkesvei 2802

Fylkesvei 2802  går mellom Gvammen og Vrenne i Nore og Uvdal.
Frem til 2019 hadde veien betegnelsen fylkesvei 118.


== Kommuner og knutepunkter ==

 Nore og UvdalGvammen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2802
(no) Statens vegvesen – trafikkmeldinger
Rosa (andre betydninger)

Rosa kan vise til:

Rosa, en farge
Rosa (kvinnenavn), et kvinnenavn
Rosa (roman) annen del av Knut Hamsuns dobbeltroman fra 1908 (første bind het Benoni)
Rosa, det vitenskapelige navnet til roseslekta


== Se også ==
Rose (pekerside)
Fylkesvei 2806

Fylkesvei 2806  går mellom Bruvoll i Hol og Rødberg i Nore og Uvdal.
Frem til 2019 hadde veien betegnelsen fylkesvei 120.


== Kommuner og knutepunkter ==

 HolSør-Skurdalen 

 Nore og UvdalTunhovdvegen 

Rågrendvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2806
(no) Statens vegvesen – trafikkmeldinger
Cruzeiro Esporte Clube

Cruzeiro Esporte Clube, oftest omtalt som Cruzeiro, er en brasiliansk fotballklubb som kommer fra byen Belo Horizonte i delstaten Minas Gerais. Klubben ble stiftet 2. januar 1921 av italienske immigranter, da under navnet Palestra Itália. Som følge av at Brasil ble involvert i andre verdenskrig ble det i 1942 forbudt for klubber å bruke navn som inneholdt henvisninger til fiendtlige land. Dette resulterte i at klubben skiftet til sitt nåværende navn, offisielt presentert i november samme år.
Cruzeiro er blant Brasils mest tradisjonsrike og suksessfulle fotballklubber. Etter at det moderne ligasystemet ble introdusert i 1971 har de aldri vært utenfor den øverste divisjonen (Série A) – noe de er alene om sammen med Internacional og Flamengo. De er også det eneste laget som har tatt "The Treble" i Brasil med seier i både Série A, den brasilianske cupen og delstatsmesterskapet, noe de klarte i 2003. Denne sesongen satte de også et par så godt som uslåelige rekorder, med 100 poeng og over 100 scorede mål i Série A. Triumfen i 2003 er lagets foreløpige eneste ligatittel. Andre meritter inkluderer to Copa Libertadores (1976 og 1997), fire cuptitler og 34 Minas Gerais delstatsmesterskap.
Klubben spiller i mørkeblå trøyer og hvite shorts. Hjemmebanen heter Mineirão, som deles med erkerivalen Atlético Mineiro. Noen berømte spillere som har spilt for klubben inkluderer Ronaldo, Rivaldo, Dida, Cris, Serginho og Giovane Élber.


== Spillerstall ==


=== Utlånte spillere ===


== Referanser ==


== Eksterne lenker ==
(pt) Offisielt nettsted 
(en) Cruzeiro Esporte Clube – kategori av bilder, video eller lyd på Commons 
Klubbens offisielle nettsider
Cruzeiro

Cruzeiro kan vise til:

Cruzeiro (myntenhet) – en brasiliansk myntenhet benyttet i to forskjellige tidsepoker i Brasils historie
Cruzeiro Esporte Clube – en brasiliansk fotballklubb fra Minas Gerais
Serviços Aéreos Cruzeiro do Sul – også kjent som Cruzeiro, et flyselskap etablert i 1943 som senere ble kjøpt opp av Varig
Cruzeiro (São Paulo) – en brasiliansk kommune i delstaten São Paulo
Cruzeiro (Brasília) – administrativ region i Brasília
Cruzeiro (Belo Horizonte) – et tettsted i Belo Horizonte
Alpaca Ensemble

Alpaca Ensemble er et norsk samtidsmusikkensemble med varierende besetning, forankret i den klassiske pianotrioen Alpaca Trio og komponist og saksofonist Eirik Hegdal som har komponert musikk til flere av ensemblets utgivelser. Trioen, som fortsatt er kjernen i ensemblet, ble stiftet i Trondheim i 1996, og består av Sigrid Elisabeth Stang (fiolin), Marianne Baudouin Lie (cello) og Else Bø (piano). Ensemblets musikk ligger i krysningspunktet mellom jazz og samtidsmusikk.
Ensemblet har gitt ut EP-en Skråpanel og albumene Tapet Tapet (Jazzaway, 2007), Elevator (Øra Fonogram, 2010) og Systema Naturae (Øra Fonogram, 2010). For Systema Naturae ble de nominert til Spellemannprisen 2010 i klassen samtidsmusikk mens Lene Grenager ble nominert i klassen samtidskomponist for musikken til samme album.  Tor Haugerud deltar på perkusjon på Tapet Tapet. Musikken til Elevator er skrevet av Hegdal, med tekst av Matt Burt. Foran Spellemannprisen 2021 ble de nominert i klassen samtid for Rehnqvist & Lindquist mens Eirik Hegdal ble nominert i klassen TONOs komponistpris for musikken til ensemblets album The Sky Opens Twice.De har blant annet samarbeidet med Øyvind Brandtsegg (komponist/elektronikk), sangeren Anne-Lise Berntsen og flere samtidskomponister.
I 2013 ble de utnevnt til Årets (utøvende) fylkeskunstner i Sør-Trøndelag. Ensemblet mottok samtidsmusikkprisen Årets utøver 2020 fra Norsk Komponistforening.


== Diskografi ==
Tapet tapet (2007)
Hvor i Rømmegrøt er Melkeveien? - et musikalsk hørespill for barn (2008)
Elevator (2010)
Systema Naturae (2010)
Moving Slow (2014) - med Eirik Hegdal
O No Love, You're Not Alone (2015)
Mekatonia (2017) - med Eirik Hegdal
Synden & Gleden (2019) - med Unni Løvlid
Rehnqvist & Lindquist (2021)
The Sky Opens Twice (2021) - med Eirik Hegdal og Thea Ellingsen Grant


== Referanser ==


== Eksterne lenker ==
(no) Offisielt nettsted 
om Alpaca Ensemble på Eirik Hegdals offisielle nettsted
(en) Alpaca Ensemble på Discogs 
(en) Alpaca Ensemble på MusicBrainz
Brat

Brat (etablert 2004 i Trondheim) er en norsk jazzkvartett utsprunget av jazzlinja på NTNU. 
Den består av saxofonistene Eirik Hegdal og Kjetil Møster, bassist Ole Morten Vågan og trommeslager Ole-Thomas Kolberg. 


== Utgivelser ==
Please don't shoot (2005)


== Eksterne lenker ==
Brat
Grêmio Foot-Ball Porto Alegrense

Grêmio Foot-Ball Porto Alegrense, oftest omtalt som Grêmio, er en tradisjonsrik fotballklubb fra byen Porto Alegre i delstaten Rio Grande do Sul, Brasil, stiftet 15. september 1903. Klubben spiller i hvit-, svart- og blåstripede trøyer, svarte shorts og hvite strømper. Hjemmebanen heter Olímpico Monumental, og tar drøyt 54 000 tilskuere. Grêmios erkerival er Internacional, og derby'ene mellom disse to klubbene er et av de mest beryktede i Brasil. Klubben spiller for tiden i Brasils toppdivisjon (Série A), etter å ha blitt nummer tre i 2006-sesongen.
Grêmios viktigste meritter er to Série A titler (sist i 1996), tre Copa Libertadores (1983, 1995 og 2017), fire cuptitler og 41 Gaúcho delstatsmesterskap. I tillegg vant de Interkontinentalcupen i 1983. Klubben vant dessuten den brasilianske cupen i 1989, 1994, 1997, 2001 og 2016. Ronaldinho innledet sin karriere i klubben, og andre kjente ex-spillere er blant annet Emerson (nå AC Milan), Anderson, Lucas Leiva og Mário Jardel.


== Spillerstall ==
19. april 2021


=== Utlånte spillere ===


== Referanser ==


== Eksterne lenker ==
(pt) Offisielt nettsted 
(en) Grêmio Foot-Ball Porto Alegrense – kategori av bilder, video eller lyd på Commons
UseModWiki

UseModWiki er en type wikiprogramvare utviklet mellom 1999 og 2000 av Clifford Adams, basert på programmeringsspråket Perl. Det er lisensiert under GNU General Public License. Sider i UseModWiki lagres som vanlige filer, ikke i en relasjonsdatabase.
Adams laget programvaren for sitt Usenet Moderation Project (Usemod) som eksisterte fra 1991 til 1999. Han baserte sin programbare på AtisWiki 0.3, laget av Markus Denker. Denne var igjen basert på CvWiki, laget av Peter Merel. CvWiki var basert på Wiki Base, wikiprogramvaren til Ward Cunninghams WikiWikiWeb.
Den første internettsiden som brukte UseModWiki var Clifford Adams' egen side usemod.com, som hadde brukt AtisWiki fra 11. oktober 1999. Den andre hjemmesiden som tok i bruk UseModWiki var MeatballWiki, som ble laget av Adams og Sunir Shah.
Fra januar 2001 til begynnelsen av 2002 ble UseModWiki brukt av alle versjoner av Wikipedia. Utviklerne i Wikipedia-miljøet utviklet senere den programvaren som idag er kjent som MediaWiki, men enkelte mindre prosjekter fortsatte å bruke UseModWiki frem til desember 2003. Dette gjaldt blant annet norsk Wikipedia. I desember 2003 ble de siste prosjektene flyttet over fra UseModWiki til den nye programvaren, som dengang het «fase 3».
UseModWiki er teknisk forholdsvis enkel og lett å installere, sammenlignet med annen wikiprogramvare. Programvaren er lite avansert og med begrenset funksjonalitet.
Sidetitlene kan ikke inneholde mellomrom. Programvaren har heller ikke funksjonalitet for å laste opp bilder slik som i MediaWiki, men bilder lagret på andre nettsteder kan brukes på sidene. Mange av funksjonene utviklet for MediaWiki, som kategorier, innholdsfortegnelser osv., mangler også.


== Eksterne lenker ==
(en) Offisielt nettsted 
(en) UseModWiki – kategori av bilder, video eller lyd på Commons
Børre Næss

Børre Næss (født 23. januar 1982) fra Efteløt i Kongsberg er en norsk langrennsløper.
Han debuterte i verdenscupen 8. mars 2003, da han ble nummer 64 på den klassiske femmila i Holmenkollen. Fra og med 2004 har han utelukkende deltatt i sprintøvelser.
Per 25. januar 2008 har Børre Næss vunnet tre enkeltrenn i verdenscupen, og har vært på pallen totalt sju ganger. I 2006 gikk han til topps under norgesmesterskapet som ble arrangert i Kongsberg.
Under NM i 2008 i Granåsen ble han nummer 3 i sprinten.


== Verdenscupseire ==


== Referanser ==


== Eksterne lenker ==
(en) Børre Næss – FIS (langrenn) 
(no) Fanklubbside (norsk)
Å Energi

Å Energi, tidligere Agder Energi, er et norsk energikonsern og strømselskap. Konsernets virksomhet omfatter produksjon, distribusjon og salg av fornybar energi, samt energitilknyttede tjenester. Å Energi ble dannet i 2022 etter en fusjon mellom Agder Energi og Glitre Energi, og er formelt sett en videreføring av Agder Energi. Hovedkontoret ligger i Kristiansand. 


== Agder Energi ==
Agder Energi kom som et resultat av en fusjon 30. juni 2000 mellom Aust-Agder Energi (AAE), Vest-Agder Energiverk (VAE) og Kristiansand Energiverk (KEV).  
Selskapet hadde 50 vannkraftverk på Agder, med til sammen en årlig gjennomsnittsproduksjon på 8,7 TWh.    
Selskapet var eid av de 25 Agder-kommunene (54,47 %) og Statkraft (45,53 %).


=== Datterselskap ===
Agder Energi Nett AS
Agder Energi Vannkraft AS
Agder Energi Kraftforvaltning AS
LOS AS
Entelios AS
Entelios AB
Enfo AS
Entelios AG
Entelios GmbH
Agder Energi Fleksibilitet AS
Agder Energi Varme AS
Baltic Hydroenergy AS
Stoaveien 14 AS
Stoa 291 AS
Stoa 234 AS
Agder Energi Venture ASTilknyttede selskaper:

Otovo AS
Otera AS
Skagerak Venture Capital ! AS
Morrow Batteries AS
NorthConnect AS


== Referanser ==


== Eksterne lenker ==
(no) Offisielt nettsted 
(en) Agder Energi – kategori av bilder, video eller lyd på Commons